– Сёлета ў барацьбу з пажарамі ў экасістэмах уключыліся і іншыя зацікаўленыя суб’екты прафілактыкі ў рамках сваёй кампетэнцыі, такія як землеўпарадкавальная служба, цэнтр гігіены і эпідэміялогіі, сельскія саветы, камунальная служба, інспекцыя аховы прыроды, лясгас, дарожная служба, РАУС і іншыя, – гаворыць Андрэй Віктаравіч. – Пажары травы і кустоўя адбываюцца па прычыне безгаспадарчасці землекарыстальнікаў, бо калі своечасова скошваць траву, то і гарэць не будзе чаму. Таму мы працуем на папярэджанне пажару: прымушаем уладальніка зямлі быць гаспадаром.